Tennistähden bileet karkasivat käsistä – poliisi joutui pidättämään
Syynä oli 22-vuotiaan tennistähden häiriköivä käytös. Aussipelurilla oli bileet omassa hotellihuoneessaan, mikä ei miellyttänyt naapureita. Hotellin muut vieraat pyysivät kolme kertaa, että Tomic pistäisi musiikkia hiljemmalle, mutta tuloksetta.
Lopulta hotellin henkilökunta pyysi pelimiestä poistumaan hotellista - turhaan. Tomic ei suostunut lähtemään, joten paikalle kutsuttiin poliisit, jotka pidättivät herran.
Silminnäkijöiden mukaan Tomic poistui lopulta kattohuoneistostaan vastahakoisesti, mutta ilman väkivaltaa.
Tomic on tällä hetkellä miesten ATP-rankingissa sijalla 25. Hän on voittanut urallaan kaksi ATP-turnausta.
Lähde: BBC